**Alfa-gal-allergi** er en IgE-basert matintoleranse mot pattedyrkjøtt (noen ganger kalt «rødt kjøtt») utløst av alfa-gal-sukkerart fra visse flåttbitt. Allergien preges av forsinkede symptomer (3-8 timer) etter inntak av kjøtt fra pattedyr.

Alfa-galallergi er den første kjente matallergien som gir muligheten for forsinket anafylaksi. Det er også den første kjente matrelaterte allergien forbundet med et karbohydrat i stedet for et protein.

Historie
--------

I 2002 var første gang allergien formelt ble identifisert å stamme fra flåttbitt av Thomas Platts-Mills i USA, og senere uavhengig av Sheryl van Nunen i Australia i 2007.

Platts-Mills og Scott Commins forsøkte å finne ut hvorfor noen mennesker reagerte negativt på karbohydratet i kreftmedisinen cetuksimab. De hadde tidligere antatt at en soppinfeksjon eller parasitt kunne føre til allergien. Da Platts-Mills ble bitt av en flått og utviklet alfa-galallergi konkluderte teamet hans med at det var en sammenheng mellom flåttbitt og allergien. De fant at IgE-antistoffresponsen på pattedyrs oligosakkarid-epitoper (alfa-gal) var forbundet med både umiddelbar anafylaksi ved første eksponering for intravenøs cetuksimab, og forsinket anafylaksi 3 til 6 timer etter inntak av pattedyrkjøtt, for eksempel oksekjøtt eller grisekjøtt.

Smitte fra flått
----------------

Skogflått som vandrer
Alfa-gal finnes ikke naturlig i mennesker og østaper (menneskeaper eller dyreaper), men i alle andre pattedyr. Hvis en flått (for eksempel europeisk skogflått) spiser på et annet pattedyr vil alfa-gallet forbli i flåttens mage- og tarmkanal. Det antas at spyttet fra flåtten kan inneholde alfa-gal, og at spyttet blir injisert i blodstrømmen.

Når flåtten deretter spiser på et menneske injiseres alfa-gal i personens hud, hvilket får immunsystemet til å frigjøre en flom av IgE-antistoffer for å bekjempe det fremmede karbohydratet. Immunsystemet frigjør deretter IgE-antistoffer for å bekjempe dette fremmede sukkeret.

Etter denne reaksjonen forårsaker fremtidig inntak av pattedyrkjøtt med samme alfa-gal en allergisk reaksjon. Symptomer på allergisk reaksjon skyldes at for mange IgE-antistoffer angriper allergenet (alfa-gal).

Reaksjoner fra medisinsk behandling
-----------------------------------

Alfa-gal er til stede i kreftmedisinen cetuksimab, samt i intravenøse væskeerstatninger som gelofusin og polygelin (haemaccel). Blodfortynnere fra svinetarm og hjerteklaffer fra svin kan også inneholde alfa-gal. Det har blitt rapportert minst et tilfelle av en mann med alfa-galallergi som fikk anafylaksi etter en hjerteklafftransplantasjon. Noen forskere har antydet at alfa-gal i grisevev som kirurger bruker til xenotransplantasjon (transplantasjon av levende celler) kan bidra til transplantatfrastøting.

Mekanisme
---------

Reaksjonsmekanisme for menneskelig alfa-gal
Alfa-galallergi er en reaksjon på karbohydratgalaktose-alfa-1,3-galaktose (alfa-gal) hvor kroppen blir overbelastet med immunoglobulin E (IgE)-antistoffer etter kontakt med karbohydratet. Anti-gal er et naturlig antistoff i menneskekroppen som interagerer spesifikt med pattedyr-karbohydratstrukturen gal alfa 1-3Gal beta 1-4GlcNAc-R (alfa-galaltosyl-epitopen). Alfa-gal-molekylet finnes i alle pattedyr unntatt mennesker og østaper (menneskeaper og dyreaper), som alle er en del av den samme taksonomiske grenen som mennesker også er en del av.

Symptomer
---------

En typisk allergisk reaksjon på alfa-gal er forsinket, og oppstår 3-8 timer etter fortæring av pattedyr-kjøttprodukter, i motsetning til den typiske raske reaksjonen man får ved de fleste matallergier.

Etter forsinkelsen er den allergiske responsen som de fleste andre matallergier, særlig IgE-relaterte allergier, inkludert alvorlig kløe over hele kroppen, elveblest, ødem, gastrointestinal forstyrrelse og mulig anafylaksi. Anafylaktisk sjokk er livstruende og fører til blodtrykksfall og svikt i pumpefunksjonen i hjertet. Andre symptomer kan inkludere kvalme eller oppkast, nedgang i blodtrykket, svimmelhet og alvorlig mageknip. I 70% av tilfellene er reaksjonen ledsaget av tung pust og er som sådan spesielt farlig for personer med astma. Imidlertid fører ikke all eksponering for alfa-gal til allergisk reaksjon hos enkelte mennesker med allergien.

Diagnose
--------

En tradisjonell hudprikktest for kjøttallergi kan gi falskt negativt svar.

Det finnes tester for å bestemme spesifikke IgE-til-alfa-gal, samt IgE-tester for spesifikke typer rødt kjøtt. Hud- og basofilaktiveringstester med cetuksimab er de mest følsomme, men høye kostnader begrenser bruken av dem.

Prognose
--------

Det finnes ingen kur for alfa-gal. Behandlingen er å avstå fra rødt kjøtt og andre pattedyrprodukter om nødvendig.

Hvis en allergisk person som bare opplever relativt milde symptomer, spiser mat som inneholder alfa-gal kan behandling med vanlige antihistaminer fungere. I motsetning til de fleste matallergier kan alfa-galallergi hos noen mennesker forsvinne etterhvert, gitt at personen ikke blir bitt av en annen flått. Restitusjonsperioden kan ta fra 8 måneder til 5 år.

Alternativ mat
--------------

Personer med alfa-galallergi trenger ikke å bli vegetarianere fordi reptilkjøtt, fjerkræ, fisk og sjømat naturlig ikke inneholder alfa-gal. Det anbefales å unngå oksekjøtt, grisekjøtt, lam, hjortekjøtt, kanin og innmat for å unngå å utløse allergisk reaksjon. Noen allergikere er så overfølsomme for alfa-gal at allergien kan krysse seg med gelatin fra pattedyr, og til og med noen meieriprodukter. 
Det finnes også eksempler på genmodifisert gris uten alfa-gal sukker som i 2020 ble godkjent for mat og medisin i USA. Et eksempel er griser under varemerket GalSafe som kan være trygt å spise for personer med alfa-galallergi, og som kan brukes for å produsere alfa-gal-sikre legemidler og organer til xenotransplantasjon.

Desensibilisering
-----------------

I 2017 hadde det bare vært blitt utført 2 vellykkede desensibiliseringer på pasienter med alfa-galallergi.

Differensialdiagnose
--------------------

Alfa-galallergi ligner på kryssallergi mellom svin og katt, og det kan derfor oppstå feilidentifisering. Svine- og kattealergi forårsaker imidlertid vanligvis umiddelbar allergisk respons, mens ekte alfa-galallergi vanligvis har en forsinket allergisk reaksjon på 3 til 8 timer etter inntak av allergenet.

Nye amerikanske retningslinjer publisert i 2023 fortalte leger å mistenke alfa-galallergi i tilfeller med magesmerte og fordøyelses-symptomer, men uten tradisjonelle allergisymptomer som utslett/elveblest.

Utbredelse
----------

Alfa-galallergi har blitt rapportert i 17 land på alle 6 kontinenter hvor mennesker blir bitt av flått, og særlig i USA og Australia. I november 2019 hadde Australia den høyeste forekomsten av pattedyrkjøttallergi og flåttrelatert anafylaksi i verden.

Se også
-------

* Fjærkreallergi
* Allergi mot svin og katt

Referanser
----------

1. 1 2 3 4 5 6 7 8 9 10 11  «Alpha-gal syndrome». US Centers for Disease Control and Prevention. Besøkt 21. juli 2021.
2. 1 2  Sigurdsen, Ina Marie (2. august 2023). «Flere får påvist kjøttallergi: – Har lenge vært ukjent hvorfor». *NRK*. Besøkt 4. august 2023.
3. ↑  *Catalyst* (ABC-TV program) first aired 8 November 2016
4. 1 2  Alvarez, Amanda. «Tick bite leads to curious meat allergy». Milwaukee Journal Sentinel. Besøkt 24. mars 2014.
5. ↑  «'Alpha-Gal' Syndrome». Cornell University.
6. ↑  Smith, Olivia (20. juni 2012). «Ticks causing mysterious meat allergy». CNN.
7. ↑  «NIAID Scientists Link Cases of Unexplained Anaphylaxis to Red Meat Allergy». U.S. Department of Health and Human Services.
8. ↑  Velasquez-Manoff, Moises (24. juli 2018). «What the Mystery of the Tick-Borne Meat Allergy Could Reveal». *The New York Times*. Besøkt 8. mars 2019.
9. ↑  McKenna, Maryn (11. desember 2018). «What is behind the spread of a mysterious allergy to meat?». *The Guardian*. Besøkt 8. mars 2019.
10. ↑  «Mammalian meat allergy: People on the northern beaches becoming allergic to red meat after tick bites». Besøkt 8. mars 2019.
11. 1 2 3 4 5 6 7  Zaraska, Marta (3. desember 2013). «Want hives with that burger?». *The Washington Post*. s. HEALTH; E01.
12. 1 2 3  Goetz, Gretchen (26. juni 2012). «Red Meat Allergy Likely Cause by Tick Bites». Food Safety News.
13. ↑  Mabelane, T.; Ogunbanjo, G. A. (2019). «Ingestion of mammalian meat and alpha-gal allergy: Clinical relevance in primary care». *African Journal of Primary Health Care & Family Medicine*. 11 (1): e1–e5. PMC 6494999 Åpent tilgjengelig. PMID 31038347. doi:10.4102/phcfm.v11i1.1901. «Mammalian meat and milk (cow and goat) contain alpha-gal.»
14. ↑  «Alpha-gal syndrome». US Centers for Disease Control and Prevention. 6. oktober 2020. Besøkt 21. juli 2021.
15. ↑  «Delayed anaphylaxis to red meat in patients with IgE specific for galactose alpha-1,3-galactose (alpha-gal)». *Current Allergy and Asthma Reports*. 13 (1): 72–7. februar 2013. PMC 3545071 Åpent tilgjengelig. PMID 23054628. doi:10.1007/s11882-012-0315-y.
16. 1 2  «Evolution and pathophysiology of the human natural anti-alpha-galactosyl IgG (anti-Gal) antibody». *Springer Seminars in Immunopathology*. 15 (2–3): 155–71. 1993. PMID 7504839. doi:10.1007/bf00201098.
17. ↑  «P112 Correlation between clinical findings and laboratory tests for alpha gal sensitivity». November 2017.
18. 1 2  «Food allergy to the carbohydrate galactose-alpha-1,3-galactose (alpha-gal): four case reports and a review». februar 2017.
19. 1 2 3  «Alpha-gal syndrome - Symptoms and causes». Besøkt 14. juli 2022.
20. ↑  lalawilson. «Acquired Red Meat Allergy». Besøkt 14. juli 2022.
21. ↑
22. ↑  Commissioner, Office of the. «FDA Approves First-of-its-Kind Intentional Genomic Alteration in Line of Domestic Pigs for Both Human Food, Potential Therapeutic Uses». Besøkt 30. oktober 2021.
23. ↑  «Progress in Xenotransplantation Opens Door to New Supply of Critically Needed Organs». Besøkt 30. oktober 2021.
24. ↑  «Successful beef desensitization in 2 adult patients with a delayed-type reaction to red meat». 2017.
25. ↑  Zaraska, Marta (3. desember 2013). «Cat owners can also develop meat allergy». *The Washington Post*. s. HEALTH; E05. Arkivert fra originalen 25. juni 2018. Besøkt 4. august 2023.
26. ↑  Ticks! Ick! The latest science on the red meat allergy caused by some tick bites
27. ↑  Lawson, Kirsten (20. november 2019). «Gluten 'lifestylers' undermine efforts on coeliac disease». *The Canberra Times*. s. 4.

Eksterne lenker
---------------

* T12.8.4 Alfa-gal-allergi (kjøttallergi) | Legemiddelhåndboka